CELEX: 32017R0077
Language: sl
Date: 2017-01-16 00:00:00
Title: Izvedbena uredba Sveta (EU) 2017/77 z dne 16. januarja 2017 o izvajanju Uredbe (EU) št. 267/2012 o omejevalnih ukrepih proti Iranu

17.1.2017   
            
            
               SL
            
            
               Uradni list Evropske unije
            
            
               L 12/24
            
         IZVEDBENA UREDBA SVETA (EU) 2017/77
   z dne 16. januarja 2017
   o izvajanju Uredbe (EU) št. 267/2012 o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (1) in zlasti člena 46(2) Uredbe,
   ob upoštevanju naslednjega:
   
               (1)
            
            
               Svet je 23. marca 2012 sprejel Uredbo (EU) št. 267/2012.
            
         
               (2)
            
            
               V skladu s Sklepom Sveta (SZVP) 2017/83 (2) bi bilo treba s seznama oseb in subjektov, za katere veljajo omejevalni ukrepi, iz Priloge IX k Uredbi (EU) št. 267/2012 črtati več subjektov.
            
         
               (3)
            
            
               Ob upoštevanju sodb Splošnega sodišča v zadevah T-182/13 (3), T-433/13 (4), T-158/13 (5), T-5/13 (6) in T-45/14 (7) Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH ter Naser Bateni niso vključeni na seznam oseb in subjektov, za katere veljajo omejevalni ukrepi, iz Priloge IX k Uredbi (EU) št. 267/2012.
            
         
               (4)
            
            
               Ob upoštevanju sodbe Sodišča v zadevi C-200/13 P (8), Bank Saderat Iran ni vključena na seznam oseb in subjektov, za katere veljajo omejevalni ukrepi, iz Priloge IX k Uredbi (EU) št. 267/2012. Iz tega razloga in zaradi pravne varnosti bi bilo treba vnos, ki zadeva Bank Saderat PLC (London) v navedeni Prilogi, črtati.
            
         
               (5)
            
            
               Uredbo (EU) št. 267/2012 bi bilo treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga IX k Uredbi (EU) št. 267/2012 se spremeni, kot je določeno v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. januarja 2017
      
         
            Za Svet
         
         
            Predsednica
         
         F. MOGHERINI
      
   
   
      (1)  UL L 88, 24.3.2012, str. 1.
   
      (2)  Sklep Sveta (SZVP) 2017/83 z dne 16. januarja 2017 o spremembi Sklepa 2010/413/SZVP o omejevalnih ukrepih proti Iranu (glej stran 92 tega Uradnega lista).
   
      (3)  Sodba Splošnega sodišča z dne 10. julija 2014 v zadevi T-182/13, Moallem Insurance proti Svetu Evropske unije, T-182/13, ECLI:EU:T:2014:624.
   
      (4)  Sodba Splošnega sodišča z dne 5. maja 2015, Petropars Iran Co., Petropars Oilfields Services Co., Petropars Operation & Management Company in Petropars Resources Engineering Ltd proti Svetu Evropske unije, T-433/13, ECLI:EU:T:2015:255.
   
      (5)  Sodba Splošnega sodišča z dne 15. septembra 2015, Iranian Aluminium Company (Iralco) proti Svetu Evropske unije, T-158/13, ECLI:EU:T:2015:634.
   
      (6)  Sodba Splošnega sodišča z dne 18. septembra 2015, Iran Liquefied Natural Gas Co. proti Svetu Evropske unije, T-5/13, ECLI:EU:T:2015:644.
   
      (7)  Sodba Splošnega sodišča z dne 18. septembra 2015, Hanseatic Trade Trust & Shipping GmbH in Naser Bateni proti Svetu Evropske unije, T-45/14, ECLI:EU:T:2015:650.
   
      (8)  Sodba Splošnega sodišča z dne 21. aprila 2016, Svet Evropske unije proti Bank Saderat Iran, C-200/13 P, ECLI:EU:C:2016:284.
   
      PRILOGA
      S seznama iz dela I.B Priloge IX k Uredbi (EU) št. 267/2012 se črtajo vnosi v zvezi z naslednjimi subjekti:
      I.   Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado
      
      B.   Subjekti
      
      
         
                     „7.
                  
                  
                     (a) Bank Saderat PLC (London)
                  
               
                     48.
                  
                  
                     Neka Novin (a.k.a. Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     Oil Industry Pension Fund Investment Company (OPIC)“.